ตรวจเลือด95วัน มั่นใจได้ยัง HIV1,2 screen non reactive ตรวจ เอชไอวี ชิฟิลิส ไวรัสบีชี เสี่ยงแบบออรัล ปากไม่มีแผล. ไม่หลั่ง จำเป็นต้องตรวจเพิ่มมั้ยคับ บอก6เดือนคือ อะไรคับ มันยังไม่ชัวหรอ หรือ เป็นแค่คำแนะนำ
สวัสดีค่ะ การตรวจหาเชื้อ HIV หากได้ตรวจที่ 95 วัน หลังมีความเสี่ยงมา แล้วผลเป็น non - reactive ก็มั่นใจได้เกือบ 100% ว่าไม่มีการติดเชื้อค่ะสำหรับไวรัสตับอักเสบบีจะเริ่มตรวจพบส่วนประกอบของเชื้อ (HBsAg) ได้ที่ 1 สัปดาห์ แต่บางรายอาจนานถึง 9 สัปดาห์ ตามด้วยการตรวจพบแอนติบอดี้ชนิด IgM anti-HBc แล้วตามด้วยการตรวจพบแอนติบอดี้ชนิด Anti-HBs หรือ HBsAb ได้ที่ 8 เดือนเป็นต้นไป แต่หากการติดเชื้อไม่หายไป และกลายเป็นการติดเชื้อเรื้อรังหรือที่เรียกว่าเป็นพาหะไวรัสตับอักเสบบี ก็จะยังคงตรวจพบ HBsAg โดยที่ตรวจ Anti-HBs ไม่พบไวรัสตับอักเสบซีจะเริ่มตรวจพบเชื้อจากการตรวจหา HCV RNA ได้ที่ 1-2 สัปดาห์ แต่หากเป็นการตรวจหาแอนติบอดีั (Anti-HCV) จะเริ่มตรวจพบได้ที่ 3 สัปดาห์ แต่ส่วนใหญ่จะตรวจพบได้ที่ 6 สัปดาห์หลังรับเชื้อ บางรายอาจนานถึง 12 สัปดาห์สำหรับโรคซิฟิลิส มีระยะฟักตัวได้นานตั้งแต่ 2 สัปดาห์ถึง 3 เดือน ดังนั้นจึงสามารถเริ่มตรวจพบได้ตั้งแต่ 2 สัปดาห์ และหากตรวจที่ 3 เดือน ก็สามารถตรวจพบได้แล้วหากติดเชื้อดังนั้นหากไปมีความเสี่ยงมานับเป็นเวลา 95 วันไปแล้ว ส่วนใหญ่เกือบทั้งหมดก็จะสามารถตรวจพบ HIV, HBsAg, และ Anti-HCV ได้แล้วค่ะ แต่อาจมีเพียงบางรายที่ยังอาจตรวจไม่พบ เช่น Anti-HCV ดังนั้น แพทย์จึงอาจแนะนำให้ตรวจซ้ำอีกครั้งค่ะ